गोपाल कृष्ण गोखले
गोपाल कृष्ण गोखले (9 मई 1866 - फरवरी 19, 1915) भारत के एक स्वतंत्रता सेनानी, समाजसेवी, विचारक एवं सुधारक थे। महादेव गोविन्द रानडे के शिष्य गोपाल कृष्ण गोखले को वित्तीय मामलों की अद्वितीय समझ और उस पर अधिकारपूर्वक बहस करने की क्षमता से उन्हें भारत का 'ग्लेडस्टोन' कहा जाता है। वे भारतीय राष्ट्रीय कांग्रेस में सबसे प्रसिद्ध नरमपंथी थे। चरित्र निर्माण की आवश्यकता से पूर्णतः सहमत होकर उन्होंने 1905 में सर्वेन्ट्स ऑफ इंडिया सोसायटी की स्थापना की ताकि नौजवानों को सार्वजनिक जीवन के लिए प्रशिक्षित किया जा सके। उनका मानना था कि वैज्ञानिक और तकनीकी शिक्षा भारत की महत्वपूर्ण आवश्यकता है। स्व-सरकार व्यक्ति की औसत चारित्रिक दृढ़ता और व्यक्तियों की क्षमता पर निर्भर करती है। महात्मा गांधी उन्हें अपना राजनीतिक गुरु मानते थे।
गोखले राजनीति एवं अर्थशास्त्र संस्थान
धनंजयराव गाडगील लाइब्रेरी की स्थापना 1905 में सर्वेंट्स ऑफ इंडिया सोसाइटी के संरक्षण में एक सार्वजनिक पुस्तकालय के रूप में की गई थी और स्वर्गीय गोपाल कृष्ण गोखले इसके संस्थापक सदस्यों में से एक थे। 1930 में जीआईपीई की स्थापना के साथ इस पुस्तकालय ने संस्थान के पुस्तकालय के रूप में काम करना शुरू कर दिया है। वर्तमान में यह पुस्तकालय एक राजसी चार मंजिला इमारत में स्थापित है जो औपनिवेशिक और आधुनिक वास्तुकला का एक दुर्लभ संयोजन है। इसके अलावा पुस्तकालय के कुछ संग्रहों को संस्थान के परिसर के भीतर एक अलग इमारत में भी स्थापित किया गया है।